recursal/SuperWikiNEXT-32B huggingface dataset:
**वेवे गोम्बेल** जावानीस पौराणिक कथाओं में एक महिला अलौकिक प्राणी या तामसिक भूत है। कहा जाता है कि वह बच्चों का अपहरण करती है। 

यह मिथक बच्चों को सतर्क रहने और रात में घर पर रहने के लिए प्रोत्साहित करने के लिए सिखाया जाता है। परंपरागत रूप से, वीवे गोम्बेल को लंबे, लटकते स्तनों वाली महिला के रूप में दर्शाया जाता है। आधुनिक अभ्यावेदन में पिशाच जैसे नुकीले दांत शामिल हैं। यह एक लोकप्रिय भावना है जो कॉमिक्स में भी दिखाई देती है।

दंतकथा
------

भूत का नाम वेवे गोम्बेल रखा गया था क्योंकि यह एक ऐसी घटना से संबंधित है, जो प्राचीन लोककथाओं के अनुसार, बुकित गोम्बेल, सेमारंग में हुई थी, जहाँ बहुत पहले एक विवाहित जोड़ा रहता था। उनकी शादी को सालों हो गए थे, लेकिन जैसे-जैसे समय बीतता गया, पति को एहसास हुआ कि उसकी पत्नी बांझ है और उसने उससे प्यार करना बंद कर दिया। पति ने अपनी पत्नी की उपेक्षा की और उसे लंबे समय तक अकेला छोड़ दिया, जिससे वह दुःख में रहने लगी। एक दिन उसने उसका पीछा किया और उसे दूसरी महिला के साथ यौन संबंध बनाते हुए पकड़ लिया। अपने पति के विश्वासघात से आहत होकर वह क्रोधित हो गई और उसे मार डाला। अपराध का सामना करने पर, गुस्साए पड़ोसियों ने भीड़ में इकट्ठा हो गए और उसे गांव से खदेड़ दिया। बहिष्करण और लगातार प्रताड़ना से निराश होकर उसने आत्महत्या कर ली।

मृत्यु के बाद, उसकी तामसिक भावना वीवे गोम्बेल बन गई। सुंडानी लोककथाओं में कहा गया है कि वह *अरेंगा पिनाटा* ताड़ के मुकुट में रहती है, जहां उसका घोंसला है और वह अपने बच्चों को पकड़ती है। वह उन्हें नुकसान नहीं पहुंचाती और एक बार जब वे उसके चंगुल में आ जाते हैं तो वे उससे डरते नहीं हैं।

  

स्थानीय परंपराओं का कहना है कि वह जिन बच्चों का अपहरण करती है, उनके माता-पिता द्वारा उनके साथ गलत व्यवहार किया जाता है या उनकी उपेक्षा की जाती है । वह बच्चों के साथ एक दादी की तरह प्यार से पेश आती है, उनकी देखभाल करती है और उनके माता-पिता के पश्चाताप करने तक उनकी रक्षा करती है, जिस बिंदु पर वह उन्हें लौटा देती है। 

वीवे गोम्बेल का मलय लोककथाओं में हंटू कोपेक के रूप में जाने जाने वाले भूत के साथ संबंध है।
**वंश भास्कर** उन्नीसवीं शताब्दी में रचित राजस्थान के इतिहास से सम्बंधित एक प्रसिद्ध ऐतिहासिक डिंगल काव्य ग्रंथ है। इस में बूँदी राज्य एवं उत्तरी भारत का इतिहास वर्णित है। वंश भास्कर की रचना चारण कवि सूर्यमल्ल मिश्रण द्वारा की गई थी जो बूँदी के हाड़ा शासक महाराव रामसिंह के दरबारी कवि थे। अपूर्ण 'वंश भास्कर' को महाकवि सूर्यमल्ल के दत्तक पुत्र मुरारीदान ने पूरा किया।
उक्त ग्रन्थ की सर्वप्रथम टीका बारहठ कृष्णसिंह ने "उदधि मंथिनी टीका" के नाम से लिखी थी। वर्तमान में डॉ. चंद्रप्रकाश देवल ने वंश-भास्कर ग्रन्थ की अर्थ प्रबोधिनी टीका लिखी जो 9 खण्डों में प्रकाशित है।

**वंश भास्कर** से उद्धृत एक छंद यहाँ प्रस्तुत है:

**।।छंद - दुर्मिला।।**  

दुव सेन उदग्गन खग्ग समग्गन, अग्ग तुरग्गन बग्ग लई।  

मचि रंग उतंगन दंग मतंगन, सज्जि रनंगन जंग जई।।  

लगि कंप लजाकन भीरु भजाकन, बाक कजाकन हाक बढी।  

जिम मेह ससंबर यों लगि अंबर, चंड़ अडंबर खेहू चढी।।१।।  
  

फहरक्कि निसान दिसान बडे, बहरक्कि निसान ऊड़ैं बिथरैं।  

रसना अहिनायक की निकसैं कि, परा झल होरिय की प्रसरैं।।  

गज घंट ठनंकिय भेरि भनंकिय, रंग रनंकिय कोच करी।  

पखरान झनंकिय बान सनंकिय, चाप तनंकिय ताप परी।।२।।  
  

धमचक्क रचक्कन लग्गि लचक्कन, कोल मचक्कन तोल कढ्यो।  

पखरालन भार खुभी खुरतालन, व्याल कपालन साल बढ्यो।।  

डगमग्गि सिलोच्चय श्रृंग डुले, झगमग्गि कुपानन अग्गि झरी।  

बजि खल्ल तबल्लन हल्ल उझल्लन, भुम्मि हमल्लन घुम्मि भरी।।३।।

### सन्दर्भ

1. ↑  डॉ. ओंकारनाथ, चतुर्वेदी. "वंश-भास्कर अपूर्ण क्यों रह गया". *www.charans.org*. मूल से 23 अक्तूबर 2019 को पुरालेखित. अभिगमन तिथि 1 नवंबर 2019.
2. ↑  डॉ. चंद्रप्रकाश, देवल (2007). *वंश भास्कर (महाचम्पू) सूर्यमल्ल मीसण द्वारा प्रणीत*. नयी दिल्ली: भारतीय साहित्य अकादमी. आई॰ऍस॰बी॰ऍन॰ 81-260-2490-9. मूल से 1 नवंबर 2019 को पुरालेखित. अभिगमन तिथि 1 नवंबर 2019.
वक्रतुण्ड भगवान शंकर के छोटे पुत्र भगवान गणेश के आठ अवतारों में से प्रथम अवतार हैैं।

उत्पति की कथा
-------------

शास्त्रों के अनुसार, राक्षस मत्सरासुर के दमन के लिए गणेश जी ने वक्रतुण्ड का अवतार लिया था। मत्सरासुर शिव जी का परम भक्त था। राक्षस मत्सरासुर को शिव जी से अभय होने का वरदान प्राप्त था। यह वरदान पाने के बाद उसने सभी देवताओं को परेशान करना शुरू कर दिया था। शास्त्रों के अनुसार वह अवतार ब्रह्मा को धारण करना था। एक पौराणिक कथा के अनुसार, देवराज इन्द्र के प्रमाद से ही मत्सरासुर का जन्म हुआ था। मत्सरासुर ने असुर गुरु शुक्राचार्य की प्रेरणा और पंचाक्षरी मंत्र ॐ नमः शिवाय का जप किया और इसके फलस्वरुप शिवजी ने इसे वरदान दिया। इसी वरदान के बल पर इसने तीनों लोकों पर अपना आधिपत्य जमा लिया। सिर्फ तीनों लोकों पर ही नहीं बल्कि कैलाश और वैकुंठ पर भी इस राक्षस ने अपना कब्जा जमा लिया था। यह सब उसने असुर गुरु शुक्राचार्य के निर्देश पर किया था। राक्षस मत्सरासुर से निजात पाने के लिए सभी देवगण शिव जी के पास पहुंचे। शिव जी ने उनसे गणेश जी का आह्वान करने के लिए कहा। सभी देवताओं ने भगवान दत्तात्रेय के साथ मिलकर वक्रतुण्ड के एकाक्षरी मंत्र का आह्वान किया। इसी मंत्र के प्रभाव से पशुपतिनाथ ने गणेश जी के वक्रतुण्ड अवतार को प्रकट किया। सभी देवताओं ने वक्रतुंड अवतार से मत्सरासुर से उन्हें मुक्ति दिलाने के लिए कहा। गणेश जी ने वक्रतुण्ड अवतार में मत्सरासुर और उसके सहयोगियों को पराजित कर दिया। मत्सरासुर के साथ उसके 2 पुत्र भी थे जिनके नाम सुंदरप्रिय और विषयप्रिय थे। युद्ध में इसके दोनों पुत्र मारे गए। तब से राक्षस मत्सरासुर गणपति का परम भक्त हो गया था। इसके बाद गणेश जी ने देवताओं को निर्भय होने का आशीर्वाद दिया।
**राव जोधा** जी का जन्म २८ मार्च, १४१६, तदनुसार भादवा बदी 8 सं. 1472 में हुआ था। इनके पिता राव रणमल मारवाड़ के शासक थे। इन्हें जोधपुर शहर की स्थापना के लिए जाना जाता है। इन्होंने ही जोधपुर का मेहरानगढ़ दुर्ग बनवाया था।

इतिहास
------

मेवाड़ का शासन कार्य भी इनकी सहमति से चलता था अतः मेवाड़ के कुछ सरदार इनसे अप्रसन थे और इन्होने मेवाड़ नरेश महाराणा कुम्भा व उनकी माता सोभाग्य देवी को राव रणमल जी के विरुध बहका दिया। वि॰सं॰ 1495(1438 AD) में एक साजिश के तहत गहरी निंद में सोये राव रणमल को मार डाला गया व रावत चुडा लाखावत सिसोदिया के नेत्रत्व में मेवाड़ की सेना मंडोर पर आक्रमण कर मारवाड़ राज्य पर अधिकार जमा लिया। अपने पिता के निधन के साथ ही राव जोधा का पेत्रक राज्य भी हाथ से निकल गया, लेकिन राव जोधा ने यह कभी नहीं भुला की धरती वीरों की वधु होती है और युद्ध क्षत्रिय का व्यवसाय ।

वसुन्धरा वीरा रि वधु, वीर तीको ही बिन्द ।

रण खेती राजपूत रि, वीर न भूले बाल ।।
जोधा का जन्म 1 अप्रैल 1416 को हुआ था।
वीर साहसी व पराक्रमी राव जोधा ने मारवाड़ राज्य को पुनः विजय करने हेतु निरंतर संघर्ष जरी रखा और अंत में अपने भाईयों के सक्रिए सहयोग से मंडोर, कोसना व चौकड़ी पर विजय ध्वज लहराकर मारवाड़ में पुनः राठौर राज्य वि॰सं॰ 1510 स्थापित कर अपने पैत्रिक राज्य को मेवाड़ से मुक्त कर लिया |इस विजय के बाद राव जोधा व उनके भाईयों राव चांपा जी व अन्य ने सोजत, पाली, खैरवा, नाडोल, नारलोई आदि पर हमला कर जीत लिया।
राव जोधा ने अपने भाईयों व पुत्रों के सहयोग से अपने राज्य को मंडोर,मेड़ता, फलोदी,पोकरण, भाद्रजुन,सोजत,पाली, सिवाना,साम्भर,अजमेर,नागौर,डीडवाना तक बड़ा कर एक विशाल राठौर राज्य स्थापित कर दिया।
इनके वीर पुत्रों में दुदोजी ने मेड़ता, राव बीका जी ने जाग्लुदेश (बीकानेर) व बिदाजी ने छापर विजय कर अलग अलग स्व्तांतर राठोड़ राज्यों की स्थापना की |मंडोर को असुरक्षित समझ कर जेस्ठ शुक्ला 11 शनिवार वि॰सं॰ 1515 में राव जोधा ने जोधपुर के किले मेहरानगढ़की नीवं दल कर जोधपुर नगर बसाया। राव जोधा जी ने अपने राज्य का शासन सुव्यवस्थित चलाने हेतु राज्य के अलग अलग भाग अपने भाईयों व पुत्रों को बाँट दिया.वि॰सं॰ 1545 में राव जोधा जी का निधन हुआ ।

राव जोधा की रानी जसमादे ने जोधपुर में **रानीसर झील** का निर्माण कराया, मारवाड़ में **राव जोधा केे पश्चात् राव सातल तथा राव सूजा का नाम आता है**, लेकिन इन दोनों शासकों के बाद **1515 ई. मेंं एक महत्वपूर्ण शासक राव गांगा हुुुआ |**

टिप्पणी
-------

* दशरथ शर्मा (1970). *राजपूत इतिहास और संस्कृति पर एक व्याख्यान*, दिल्ली:मोतीलाल बनारसीदास.
* सोर्स फ़ॉर प्रोजेनी'
* सोर्स फ़ॉर प्रोजेनी

बाहरी कड़ियाँ
-------------

* History of the Dynasty

सन्दर्भ
-------

1. ↑  Majumdar, Ramesh Chandra; Pusalker, A. D.; Majumdar, A. K. संपा॰ (1960). *The History and Culture of the Indian People*. VI: The Delhi Sultanate. Bombay: Bharatiya Vidya Bhavan. पपृ॰ 355–357. The death of Jodha in 1488 was followed by a struggle among his sons for succession ... [the nobles] consecrated Satal ... Shortly afterwards, however, Satal died ... another brother, Suja, secured the throne ... History repeated itself when Suja died in 1515 ... [Satal] fell mortally wounded in the battlefield (1491).
**राव बीरेंद्र सिंह राजकीय अभियांत्रिकी एवं प्रौद्योगिकी संस्थान** (अंग्रेज़ी: The Rao Birender Singh State Institute of Engineering & Technology), जो संक्षिप्त में आर॰बी॰एस॰एस॰आई॰ई॰टी॰ (RBSSIET) के नाम से भी प्रसिद्ध है, रेवाड़ी के जैनाबाद ग्राम में स्थित हरियाणा का अग्रणी स्वायत्त अभियांत्रिकी और प्रौद्योगिकी उन्मुख संस्थान है। यह संस्थान हरियाणा राज्य सरकार द्वारा विद्यार्थियों को उत्कृष्ट तकनीकी शिक्षा प्रदान करने हेतु २०१४ में स्थापित किया गया था। यह कॉलेज हरियाणा के भूतपूर्व मुख्यमंत्री *राव बीरेंद्र सिंह यादव* के नाम पर बना है। हरियाणा सरकार द्वारा निर्मित नवीनतम और आधुनिक शिक्षा संस्थानों में राव बीरेंद्र सिंह राजकीय अभियांत्रिकी एवं प्रौद्योगिकी संस्थान का नाम प्रमुख रूप से लिया जाता है।

इतिहास
------

राव बीरेंद्र सिंह राजकीय अभियांत्रिकी एवं प्रौद्योगिकी संस्थान, पुन: निर्माण से पूर्व सरकारी इंजीनियरिंग कॉलेज जैनाबाद, रेवाड़ी, हरियाणा के नाम से जाना जाता था। इस विद्यापीठ को २०१३ में राज्य सरकार ने प्रस्तावित किया गया था। पूर्व मुख्यमंत्री भूपेंद्र सिंह हुड्डा द्वारा २०१४ में संस्थान की नीव रखी गई थी, और २०१७ में इसका उद्धाटन किया गया था।

मान्यता
-------

संस्थान एक अभिशासक परिषद‌ के सम्पूर्ण पर्यवेक्षण, निदेशन एवं नियंत्रण में कार्यरत है। शैक्षिक कार्यक्रम अखिल भारतीय तकनीकी शिक्षा परिषद द्वारा मान्यता प्राप्त है, और कॉलेज इंदिरा गाँधी विश्वविद्यालय मीरपुर, रेवाडी से सम्ब्द्ध है।

विभाग
-----

* इलेक्ट्रॉनिक्स और संचार इंजीनियरिंग
* यांत्रिक इंजीनियरी
* विद्युत अभियान्त्रिकी
* संगणक अभियान्त्रिकी एवं अभियांत्रिकी विभाग
* जानपद (सिविल) अभियांत्रिकी

शैक्षिक कार्यक्रम
-----------------

यह संस्थान चार साल (आठ अर्ध वार्षिक पाठ्यक्रम) अवधि के निम्नलिखित स्नातक कार्यक्रम प्रदान करता हैं:

|  | पाठ्यक्रम | कुल भर्ती सीट | पूर्णकालिक अध्ययन\अंशकालिक अध्ययन |
| --- | --- | --- | --- |
| 1 | इलेक्ट्रॉनिक्स और संचार इंजीनियरिंग | 60 | पूर्णकालिक अध्ययन |
| 2 | यांत्रिक इंजीनियरी | 60 | पूर्णकालिक अध्ययन |
| 3 | विद्युत अभियान्त्रिकी | 60 | पूर्णकालिक अध्ययन |
| 4 | संगणक अभियान्त्रिकी एवं अभियांत्रिकी विभाग | 60 | पूर्णकालिक अध्ययन |
| 5 | जानपद (सिविल) अभियांत्रिकी | 60 | पूर्णकालिक अध्ययन |
|

प्रवेश
------

इस संस्थान में प्रवेश अखिल भारतीय इंजीनियरिंग प्रवेश परीक्षा एवं अन्य प्रमुख प्रवेश परीक्षाओं के परिणाम के आधार पर होता है।

कैंपस
-----

संस्थान का ५३ एकड़ मुख्य परिसर रेवाड़ी से २६ किलोमीटर दूर जैनाबाद ग्राम के शांत वातावरण में स्तिथ है। इसके बृहत अवसंरचना में अनुसंधान प्रयोगशालायें, व्याख्यान कक्ष, कार्यशालायें, खेल के मैदान, व्यायामशाला और हजारों पुस्तकों, पत्रिकाओं और इलेक्ट्रॉनिक डेटाबेसों से युक्त एक केन्द्रीय पुस्तकालय शामिल हैं। यह हरियाणा राज्य के सबसे सुन्दर शैक्षणिक परिसरों में से एक है। संस्थान से कई मुख्य मार्ग जोड़े हुए है, जिसमे रेवाड़ी-महेंद्रगढ़ राज्य राजमार्ग प्रमुख है।

संदर्भ
------

1. ↑  "Rao Birender Singh Govt Engineering College Jainabad Rewari Haryana". *www.punjabcolleges.com*. मूल से 7 सितंबर 2017 को पुरालेखित. अभिगमन तिथि 3 जुलाई 2018.
**वैज्ञानिक सोच** जीवन का एक तरीका है (इस संदर्भ में सोच और अभिनय की एक व्यक्तिगत और सामाजिक प्रक्रिया के रूप में परिभाषित किया गया है) जो वैज्ञानिक पद्धति का उपयोग करता है और जिसके परिणामस्वरूप, पूछताछ, भौतिक वास्तविकता का अवलोकन, परीक्षण, परिकल्पना, विश्लेषण, और संचार शामिल हो सकता है। "वैज्ञानिक स्वभाव" एक दृष्टिकोण का वर्णन करता है जिसमें तर्क का अनुप्रयोग शामिल होता है। चर्चा, तर्क और विश्लेषण वैज्ञानिक स्वभाव के महत्वपूर्ण अंग हैं। निष्पक्षता, समानता और लोकतंत्र के तत्त्व इसमें निर्मित हैं। [१] भारत के प्रधान मंत्री जवाहरलाल नेहरू 1946 में इस वाक्यांश का उपयोग करने वाले पहले व्यक्ति थे।

भारतीय संविधान की धारा 51-ए (एच)
--------------------------------

भारतीय संविधान की धारा 51-ए(एच) के मुताबिक़ 'वैज्ञानिक प्रवृत्ति, मानवता और सवाल व सुधार की भावना का विकास करना' हर नागरिक का दायित्व है। लेकिन, देश के प्रतिष्ठित व्यक्ति अपने बयानों और कामों के जरिए इस सिद्धांत का उल्लंघन कर रहे हैं। ऐसा करना न सिर्फ़ दुर्भाग्यपूर्ण है बल्कि देश के लिए नुक़सानदेह भी है।

इन्हें भी देखें
---------------

सन्दर्भ
-------

1. ↑  "नज़रिया: विज्ञान और वैज्ञानिक सोच पर हमला कर रहे हैं सरकार में बैठे लोग". मूल से 10 सितंबर 2018 को पुरालेखित. अभिगमन तिथि 6 जून 2020.
2. ↑  Hoodbhoy, Pervez (21 April 2018). "What India owes to Nehru". *DAWN.COM*. मूल से 22 मई 2020 को पुरालेखित. अभिगमन तिथि 6 जून 2020.
3. ↑

बाहरी कड़ियाँ
-------------
समुद्री तूफ़ान गुस्ताव 2008 के अटलांटिक समुद्री तूफ़ानी मौसम का सातवाँ उष्णकटिबंधीय चक्रवात, तीसरा समुद्री तूफ़ान तथा दूसरा बड़ा समुद्री तूफान है। इसका निर्माण 25 अगस्त 2008 की सुबर पोर्ट ओ प्रिंस, हाइती से हुआ था पर दोपहर होते होते यह उष्णकटिबंधीय चक्रवात और 26 की सुबह तक यह समुद्री तूफ़ान का रूप ले चुका था। उसी दिन हाइती नगर जैकमेल में इससे प्रभावित होकर भूस्खलन हुआ और 31 अगस्त तक कैरेबियन में इससे मरने वालों की संख्या 88 हो गई। 1 सितंबर की सुबह ९:३० बजे CDT (1430 UTC) गुस्ताव का केन्द्र संयुक्त राज्य अमेरिका के आसपास था। इसे दूसरी श्रेणी के समुद्री तूफ़ान का दर्जा दिया गया है।

सन्दर्भ
-------

1. ↑  Weissert, Will. "Gustav swells to dangerous Cat 3 storm off Cuba". दि असोसिएटेड प्रेस. मूल से 2 सितंबर 2008 को पुरालेखित. अभिगमन तिथि 2008-08-30.
2. ↑  "हरिकेन गुस्ताव रीचेज़ कैटेगरी ४ एज़ इट नियर्स क्यूबा". सीएनएन.कॉम. मूल से 31 अगस्त 2008 को पुरालेखित. अभिगमन तिथि 2008-08-30.
3. ↑  Bevan (2008-09-01). "Hurricane GUSTAV Forecast Discussion". नेशनल हरीकेन सेन्टर. मूल से 1 सितंबर 2008 को पुरालेखित. अभिगमन तिथि 2008-09-01.
**लौहविद्युत** (Ferroelectricity) कुछ पदार्थों के ख़ुद ही स्वयं में विद्युत ध्रुवों (इलेक्ट्रिक पोल) को बना लेने के स्वभाव को कहते हैं। मसलन बेरियम टाइटैनेट (barium titanate, रासायनिक सूत्र: BaTiO3) में ख़ुद ही ऋणात्मक (निगेटिव) और घनात्मक (पोज़िटिव) विद्युत ध्रुव बन जाते हैं जिनसें उस पदार्थ में स्थाई रूप से विद्युत द्विध्रुव आघूर्ण (electric dipole moment) आ जाता है। लौहविद्युत पदार्थ पर बाहरी विद्युत क्षेत्र (इलेक्ट्रिक फ़ील्ड) लगाने से यह ध्रुविकरण हटाया जा सकता है।

नामोत्पत्ति
-----------

पदार्थों में लौहविद्युत स्वभाव दिखने से पहले वैज्ञानिक लौहचुम्बकत्व देख चुके थे जिसमें लौहचुम्बकी पदार्थ अपने-आप ही उत्तर और दक्षिणी चुम्बकीय ध्रुव बना लेते हैं। लौहचुम्बकी पदार्थ लोहे या उसी जैसे धातु के होते हैं। जब वैज्ञानिकों ने ऐसी ही चीज़ कुछ अन्य पदार्थों में देखी तो उसे लौहविद्युत बुलाने लगे हालाँकि अधिकतर लौहविद्युत पदार्थों का लोहे से कुछ भी लेना-देना नहीं होता।

इन्हें भी देखें
---------------

* लौहचुम्बकत्व
* विद्युत द्विध्रुव आघूर्ण

सन्दर्भ
-------

1. ↑  A. S. Sidorkin (2006). Domain Structure in Ferroelectrics and Related Materials. Cambridge University Press. ISBN 1-904602-14-2.
2. ↑  Karin M Rabe, Jean-Marc Triscone, Charles H Ahn (2007). Physics of Ferroelectrics: A modern perspective. Springer. ISBN 3-540-34591-4.
**श्रीश चंद्र वसु** (1861–1918) संस्कृत एवं गणित के विद्वान, न्यायधीश, लेखक और अनुवादक थे। उन्होने योग के प्रमुख ग्रन्थों जैसे योगशास्त्र, घेरण्ड संहिता, और शिवसंहिता का अंग्रेजी में अनुवाद किया। इसके अतिरिक्त अष्टाध्यायी तथा अनेक अन्य संस्कृत ग्रन्थों का अंग्रेजी अनुवाद किया। इसके लिये उन्होंने प्रयागराज में 'पाणिनि ऑफिस' नाम से अपनी एक प्रकाशन व्यवस्था बना ली थी।

जीवन परिचय
----------

श्रीश चन्द्र बसु, श्याम चरन बसु के सबसे बड़े पुत्र थे जो लाहौर में पंजाब विश्वविद्यालय की स्थापना में सम्मिलित थे। जब वे केवल छः वर्ष के थे तभी उनके पिता का देहान्त हो गया। अतः बच्चों के पालन पोषण का सारा दायित्व उनकी माँ पर आ गया। वामनदास वसु उनके छोटे भाई थे।

श्रीश चन्द्र बसु की शिक्षा लाहौर मिशन स्कूल में हुई जहाँ उनके पिता पहले प्रधानाचार्य थे। लाहौर के गवर्नमेन्ट कॉलेज में शिक्षा के लिये उनको छात्रवृत्ति प्राप्त हुई थी। वहाँ से उन्होंने एफ ए किया जिसमें अरबी उनकी द्वितीय भाषा थी। उसके बाद उन्होंने बीए किया। इसके साथ ही वे धार्मिक कार्यों में भी रुचि लेने लगे।

कृतियाँ
-------

* सिद्धान्तकौमुदी (१९०६)
* द अष्टाध्यायी (१९०८ में अष्टाधायी का अनुवाद)

बाहरी कड़ियाँ
-------------

* Works by or about Srisa Chandra Vasu at Internet Archive

सन्दर्भ
-------

1. ↑  German National Library; Berlin State Library; Bavarian State Library; Austrian National Library, *एकीकृत प्राधिकरण फ़ाइल*, GND अभिज्ञापक 102791376, अभिगमन तिथि 12 अगस्त 2015, Wikidata Q36578
2. ↑  Error: Unable to display the reference properly. See the documentation for details.
3. 1 2  Error: Unable to display the reference properly. See the documentation for details.
4. ↑  Error: Unable to display the reference properly. See the documentation for details.
5. 1 2  Error: Unable to display the reference properly. See the documentation for details.
400 साल की पारिवारिक परम्परा को आगे बढ़ाते हुए इन दोनों भईयों को संगीत जगत में बहुत ही सम्मान से देखा जाता है। बनारस घराने में जन्मे पंडित राजन और पंडित साजन मिश्रा को संगीत की शिक्षा उनके दादा जी पंडित बड़े राम जी मिश्रा और पिता पंडित हनुमान मिश्रा ने ही दी।

साजन जी का विवाह पंडित बिरजू महाराज की पुत्री- 'कविता' से हुआ था और राजन जी का विवाह पंडित दामोदर मिश्र की पुत्री- 'बीना' से हुआ था ! आज राजन जी के सुपुत्र - रितेश और रजनीश भी सफल गायक के रूप में अपनी पहचान बना चुके हैं ! साजन जी का पुत्र - 'स्वरांश' भी निरंतर संगीत साधना में रत है !

किशोरावस्था में 1978 में राजन-साजन जोड़ी ने श्रीलंका में अपना पहला विदेशी शो किया। आज इनकी आवाज सरहदों के पार- जर्मनी, फ्रांस, स्वीटजरलैंड, आस्ट्रेलिया, अमेरिका, ब्रिटेन, सिंगापुर, जैसे कितने ही मुल्कों में गूंजती है ! ख्याल शैली में अतुलनीय गायन के लिए लोकप्रिय इन भाईयों की जोड़ी को 1971 में प्रधानमंत्री द्वारा संस्कृत अवार्ड मिला, 1994-95 में गंधर्व सम्मान और 2007 में पदम् भूषण से नवाज़ा गया। इनके 20 से अधिक एल्बम संगीत प्रेमियों के लिए उपलब्ध हैं।

वैसे तो मशहूर राजन और साजन मिश्रा ने कभी फिल्मों के संगीत निर्देशन के सम्बन्ध में कभी अपनी रूचि नहीं दिखाई, किन्तु अभी लखनऊ के निर्देशक राकेश मंजुल की फिल्म- 'तेरा देश, मेरा देश' के लिए संगीत निर्देशन की सहमति दी है।

पंडित राजन मिश्रा का कोरोना के कारण रविवार २५ अप्रैल २०२१ को निधन हो गया। उन्होंने 70 वर्ष की उम्र में दिल्ली के एक अस्पताल में अंतिम सांस ली। पंडित राजन मिश्रा को हृदय में समस्या होने के बाद दिल्ली के एक अस्पताल में भर्ती कराया गया था लेकिन डॉक्टरों के अथक प्रयास के बाद भी उनकी जान नहीं बचायी जा सकी।

1. ↑  "पद्म भूषण पंडित राजन मिश्रा का कोरोना से निधन, दिल्ली के अस्पताल में थे भर्ती https://www.amarujala.com/channels/downloads?tm\_source=text\_share". `|title=` में 78 स्थान पर line feed character (मदद); `|title=` में बाहरी कड़ी (मदद)
ऐनलेमा वर्ष के दौरान सूर्य की बदलती स्थिति को दर्शाता है, दिन के निश्चित समय से देखने पर।
एक **वर्ष** या **साल** सूर्य की चारों ओर अपनी कक्षा में चलती पृथ्वी की कक्षीय अवधि है। पृथ्वी के अक्षीय झुकाव के कारण, एक वर्ष का कोर्स ऋतुओं के गुजरने को देखता है, और वह चिन्हित होता हैं मौसम में, दिवालोक के घंटों में, और परिणामस्वरूप, वनस्पति और मिट्टी उर्वरता में बदलावों द्वारा। ग्रह के शीतोष्ण और उपध्रुवीय क्षेत्रों में, चार ऋतु आमतौर पर पहचाने जाते हैं: *वसंत*, *ग्रीष्म*, *शरद* और *शीत ऋतु*। उष्णकटिबन्धीय और उपोष्णकटिबन्धीय क्षेत्रों में, कई भौगोलिक क्षेत्र परिभाषित मौसम प्रस्तुत नहीं करते हैं; लेकिन मौसमी उष्णकटिबन्ध में, वार्षिक *आर्द्र* (गीले) और *शुष्क* (सूखे) ऋतु पहचाने जाते हैं और ट्रैक किए जाते हैं। चालू वर्ष 2023 है।

एक कालदर्शक वर्ष किसी प्रदत्त कालदर्शक में गिने हुएँ पृथ्वी की कक्षीय अवधि के दिनों की संख्या का अनुमान है। ग्रेगोरियन, या आधुनिक, कालदर्शक, अपने कालदर्शक के रूप में ३६५ दिनों के एक आम वर्ष या ३६६ दिनों के अधिवर्ष को प्रस्तुत करता है, जो जूलियन कालदर्शक भी करते हैं; नीचे देखो।

शब्द-व्युत्पत्ति
----------------

 यह अनुभाग खाली है, अर्थात पर्याप्त रूप से विस्तृत नहीं है या अधूरा है। आपकी सहायता का स्वागत है!

हिन्दू समय मापन
---------------

**वर्ष** हिन्दू समय मापन की एक इकाई है। यह इकाई मध्यम श्रेणी की है। एक **वर्ष** दो अयन के, या छः ऋतुओं के, या बारह मासों के बराबर होता है।

* एक *तिथि* वह समय होता है, जिसमें सूर्य और चन्द्र के बीच का देशांतरीय कोण बारह अंश बढ़ जाता है। तिथियां दिन में किसी भी समय आरम्भ हो सकती हैं और इनकी अवधि उन्नीस से छब्बीस घंटे तक हो सकती है।
* एक *पक्ष* या पखवाड़ा = पंद्रह (१५) तिथियाँ
* एक *मास* = २ पक्ष, कॄष्ण पक्ष (पूर्णिमा से अमावस्या तक) एवं शुक्ल पक्ष (अमावस्या से पूर्णिमा तक)
* एक *ॠतु* = दो (२) मास
* एक *अयन* = तीन (३) **ॠतुएँ**
* एक *वर्ष* = दो (२)**अयन**, उत्तरायन (आषाढ़ से माघ तक) एवं दक्षिणायन (माघ से आषाढ़ तक)

इन्हें भी देखें
---------------

सन्दर्भ
-------

बाहरी कड़ियाँ
-------------

|  |  |
| --- | --- |
|  | ***वर्ष***, ***साल***, ***annus***, या ***ἔτος*** को विक्षनरी में देखें जो एक मुक्त शब्दकोश है।  |

|  |  |
| --- | --- |
|  | **Years** से संबंधित मीडिया विकिमीडिया कॉमंस पर उपलब्ध है।  |

साँचा:Time Topics
साँचा:Time measurement and standards

|  |  |
| --- | --- |
| प्राधिकरण नियंत्रण | 
* वर्ल्डकैट
* एल॰सी॰सी॰एन॰: sh85149056
* जी॰एन॰डी॰: 4382925-9
* बी॰एन॰एफ॰: cb11959557d (आँकड़े)

 |
कृपया भ्रमित न हों और इसे डब्ल्यूडब्ल्यूई वर्ल्ड हेवीवेट चैंपियनशिप से भिन्न समझें।

|  |  |
| --- | --- |
| निर्माण | सितंबर 2, 2002 |
| सेवानिवृत | दिसंबर 15, 2013 |
| प्रथम विजेता | ट्रिपल एच |
| सबसे अधिक बार | एज़ (7 बार) |
| सबसे अधिक वक्त | बटिस्टा (282 दिन) |
| सबसे कम वक्त | ब्रॉक लेसनर (18 सेकंडस) |
| सबसे बुजुर्ग | द अंडरटेकर (44 वर्ष) |
| सबसे नौज़वान | रैंडी ऑर्टन (24 वर्ष) |
| सबसे भारी | बिग शो (200 कि०ग्रा०) |
| सबसे हल्का | रे मिस्टेरियो (79 कि०ग्रा०) |
|

**वर्ल्ड हेवीवेट चैंपियनशिप** पेशेवर कुश्ती की एक विश्व हेवीवेट चैम्पियनशिप थी, जिसका स्वामित्व डब्ल्यूडब्ल्यूई के पास था। इसके अंतिम चैंपियन रैंडी ऑर्टन थे जिन्होने इसे डब्ल्यूडब्ल्यूई चैंपियनशिप के साथ एकीकृत कर दिया था।

इतिहास
------

### सृजन

रिकॉर्ड सात बार के चैंपियन एज़
सन् 2002 में डब्ल्यूडब्ल्यूई ने इसका निर्माण रॉ ब्रांड के लिए किया, क्योंकि तत्काल डब्ल्यूडब्ल्यूई चैंपियन ब्रॉक लेज़नर उस टाइटल के साथ स्मैक डाउन ब्रांड मे हस्तांतरित हो गए थे। इसका आरंभिक चैंपियन ट्रिपल एच को बनाया गया।

### सेवानिवृत

चार बार और अंतिम चैंपियन रैंडी ऑर्टन रेसलमेनिया 30 पर
सन् 2013 मे डब्ल्यूडब्ल्यूई में मौजूद दोनो विश्व हेवीवेट चैम्पियनशिप का एकीकरण करने के लिए तत्काल डब्ल्यूडब्ल्यूई चैंपियन रैंडी ऑर्टन और वर्ल्ड हेवीवेट चैंपियन जॉन सीना का टी०एल०सी० पे-पर-व्यू पर मुकाबला हुआ, जिसे ऑर्टन ने जीतकर दोनो टाइटल्स को एक कर दिया।

सन्दर्भ
-------

1. ↑  "World Heavyweight Championship reign history". WWE. मूल से 12 मार्च 2012 को पुरालेखित. अभिगमन तिथि 2009-01-31.

बाहरी कडियाँ
------------

* Official WWE World Heavyweight Title History
* Wrestling-Titles.com: World Heavyweight Title (WWE)
**श्रीकाकुलम** (Srikakulam) भारत के आन्ध्र प्रदेश राज्य के श्रीकाकुलम ज़िले में स्थित एक नगर है। यह उस ज़िले का मुख्यालय भी है।

विवरण
-----

श्रीकाकुलम प्रान्त के उत्तरी-पूर्वी भाग में स्थित है। इसी कस्बे के नाम से 'श्रीकाकुलम विधान सभा चुनाव क्षेत्र' तथा 'श्रीकाकुलम संसदीय चुनाव क्षेत्र' भी है। इसे पहले 'गुलशनाबाद' कहते थे। अंग्रेजी राज के समय में इसका नाम 'चिकाकोल' (Chicacole) रखा गया। स्वतन्त्रता के बाद इसका नाम पुन: श्रीकाकुलम पड़ा। इसी नाम का एक और स्थान भी आंध्र-प्रदेश में ही स्थित है। 'श्रीकाकुलम' नाम का जिला व कस्बा आंध्रप्रदेश के उत्तरी-पूर्वी कोने में स्थित है। श्रीकाकुलम नाम का एक गाँव भी है जो कृष्णा नदी के किनारे कृष्णा जिले के घंटशाला में है। इस गाँव में 'आंध्र महाविष्णु मन्दिर' स्थित है। श्रीकाकुलम दक्षिण-पूर्व भारत के आंध्र प्रदेश राज्य में नागवलि नदी के तट पर स्थित एक नगर है।

श्रीकाकुलम को गुलशनाबाद और चिकाकोल के नाम से भी जाना जाता था। श्रीकाकुलम कभी उत्तरी सरकार नामक मुस्लिम क्षेत्र की राजधानी हुआ करता था। ऐतिहासिक महत्त्व की वस्तुओं में 1641 में निर्मित मस्जिद है। श्रीकाकुलम नगर मे आंध्र विश्वविद्यालय से संबद्ध कई प्रशासनिक महाविद्यालय हैं।

इन्हें भी देखें
---------------

* श्रीकाकुलम ज़िला

सन्दर्भ
-------

1. ↑  "Lonely Planet South India & Kerala," Isabella Noble et al, Lonely Planet, 2017, ISBN 9781787012394
2. ↑  "Hand Book of Statistics, Andhra Pradesh," Bureau of Economics and Statistics, Andhra Pradesh, India, 2007
3. ↑  "Contemporary History of Andhra Pradesh and Telangana, AD 1956-1990s," Comprehensive history and culture of Andhra Pradesh Vol. 8, V. Ramakrishna Reddy (editor), Potti Sreeramulu Telugu University, Hyderabad, India, Emesco Books, 2016
गणित में जब किसी संख्या को शून्य से भाग करते हैं तो इसे **शून्य से भाजन** (division by zero) कहते हैं। इस भाजन में भाजक (divisor) शून्य होता है। ऐसे भाजन को a/0 लिखा जा सकता है जहाँ a भाज्य (dividend (अंश)) है। सामान्य अंकगणित में यह व्यंजक अर्थहीन है क्योंकि कोई ऐसी संख्या नहीं है जिसको 0 से गुणा करने पर a मिलता है (यहाँ माना गया है कि a≠0)। अतः शून्य से भाजन अपरिभाषित है। चूँकि किसी भी संख्या में शून्य का गुणा करने पर परिणाम शून्य ही आता है, इस कारण 0/0 का भी कोई निश्चित मान नहीं है।
पर भारतीय गणितज्ञ श्रीनिवास रामानुजन ने अपनी प्रमेय में ये सिद्ध किया है कि 0/0=1 
पर बात अगर प्रयोगिक या प्रेक्टिकल की हो तो ये सिद्ध नही किया जा सकता।। पर गणित में ऐसी बहुत सी बातें है जिन्हें मैथेमेटिकल थेराम के जरिये सिद्ध कर सकते है पर प्रेक्टीकली नही।यही बात क्वाण्टम स्टेटेस्टिक्स (बोस आइंस्टाइन और फर्मी डीराक) और क्लासिकल स्टेटिस्टिक्स (मैक्सवेल वोल्टज़मेन)पर लागू है। रामानुजन् के अनुसार 0 को हम सापेक्ष या रिलेटिव प्लेट फार्म पर अस्तित्व हीं या nul मानते है पर निरपेक्ष या अब्सल्यूट प्लेट फॉर्म पर 0 कभी भी nul नही हो सकता। इसी लिए किसी संख्या के दाहिने और 0 लग जाय तो वो दस गुना बढ़ जाती है।।

इतिहास
------

ब्रह्मगुप्त (598-668) द्वारा रचित ब्राह्मस्फुटसिद्धान्त वह सबसे प्राचीन ग्रन्थ है जिसमें शून्य तथा शून्य से सम्बन्धित संक्रियाएं (ऑपरेशन्स) वर्णित हैं। ब्रह्मगुप्त ने 0/0 = 0 बताया है किन्तु a/0 (जहाँ a ≠ 0) के बारे में कुछ नहीं कहा है।

इन्हें भी देखें
---------------

* शून्य
'***शरद जोशी'*** (१९३१-१९९१) हिन्दी जगत के प्रमुख व्यंगकार

शरद जोशी का जन्म मध्य प्रदेश के उज्जैन शहर में २१ मई १९३१ को हुआ।

**जीवन परिचय** - कुछ समय तक यह सरकारी नौकरी में रहे, फिर इन्होंने लेखन को ही आजीविका के रूप में अपना लिया।

**लेखन परिचय** - 
आरम्भ में कुछ कहानियाँ लिखीं, फिर पूरी तरह व्यंग्य-लेखन ही करने लगे। 
इन्होंने व्यंग्य लेख, व्यंग्य उपन्यास, व्यंग्य कॉलम के अतिरिक्त हास्य-व्यंग्यपूर्ण धारावाहिकों की पटकथाएँ और संवाद भी लिखे। 
हिन्दी व्यंग्य को प्रतिष्ठा दिलाने प्रमुख व्यंग्यकारों में शरद जोशी भी एक हैं। 
इनकी रचनाओं में समाज में पाई जाने वाली सभी विसंगतियों का बेबाक चित्रण मिलता है।

प्रमुख व्यंग्य-कृतियाँ
----------------------

**गद्य रचनाएँ**
परिक्रमा, 
किसी बहाने,
जीप पर सवार इल्लियाँ,
रहा किनारे बैठ,
दूसरी सतह,
प्रतिदिन(3 खण्ड),
यथासंभव,
यथासमय,
यत्र-तत्र-सर्वत्र,
नावक के तीर,
मुद्रिका रहस्य,
हम भ्रष्टन के भ्रष्ट हमारे,
झरता नीम शाश्वत थीम,
जादू की सरकार,
पिछले दिनों,
राग भोपाली,
नदी में खड़ा कवि,
घाव करे गंभीर,
मेरी श्रेष्ठ व्यंग रचनाएँ,

  

**दो व्यंग्य नाटक**
अंधों का हाथी,
एक था गधा उर्फ अलादाद खाँ

  

**उपन्यास'**
मैं, मैं और केवल मैं उर्फ़ कमलमुख बी0ए0

  

**टीवी धारावाहिक**
यह जो है जिंदगी,
मालगुड़ी डेज,
विक्रम और बेताल,
सिंहासन बत्तीसी,
वाह जनाब,
दाने अनार के,
यह दुनिया गज़ब की,
लापतागंज,

  

**फिल्मी सम्वाद**
क्षितिज,
गोधूलि,
उत्सव,
उड़ान,
चोरनी,
साँच को आँच नहीं,
दिल है कि मानता नहीं

बाहरी कड़ियाँ
-------------

* 17वीं पुण्‍य तिथि पर शरद जोशी को याद करते हुए (कथाकार)

| * दे
* वा
* सं
हिन्दी के प्रमुख व्यंग्यकार |
| --- |
| अविनाश वाचस्‍पति । अशोक चक्रधर । के पी सक्सेना । गिरीश पंकज । नरेन्द्र कोहली । प्रेम जनमेजय । रवीन्द्र प्रभात । शरद जोशी । श्रीलाल शुक्ल । हुल्लड़ मुरादाबादी । हरिशंकर परसाई । ज्ञान चतुर्वेदी । |
Antoine Wiertz's painting of a man buried alive

परिचय
-----

समय से पहले दफन (en: **Premature burial**) को **जिंदा दफ़न** भी कहा जाता है। इसका मतलब होता है किसी कों मौत से पहले ही दफन कर दिया जाए। पशु या मनुष्य गलती से या जानबूझकर जिंदा दफन हो सकता है। कभी कभी व्यक्ति को ये सोचकर गलती से दफना दिया जाता है कि वो मर चूका है। जानबूझकर दफन अत्याचार, हत्या के रूप में हो सकता है। यह एक स्टंट के एक भाग के रूप में पीड़ित की सहमति के साथ भी हो सकता है।

जैविकी
------

समय से पहले दफन करने के कारण निम्न में से किसी भी कारण से मौत हो सकती है: दम घुटना, निर्जलीकरण, भुखमरी, या ( ठंडे मौसम में ) हाइपोथर्मिया।

अनजाने में जिंदा दफन
--------------------

कम से कम एक (लगभग निश्चित रूप से मनगढ़ंत) आकस्मिक दफन की रिपोर्ट चौदहवीं में सामने आई थी। जब किसी को अनजाने में ये सोचकर दफना दिया जाए कि वो मर चूका है।

लाइव दफन रोकने के लिए प्रयास
----------------------------

रॉबर्ट रॉबिन्सन 1791 में मैनचेस्टर में मारे गए। एक जंगम ग्लास फलक उनके ताबूत में डाला गया था। और समाधि एक चौकीदार द्वारा निरीक्षण के प्रयोजनों के लिए एक दरवाजा था, जो यह देख रहा था कि वह कांच में सांस लेता है या नहीं। उसने उस व्यक्ति के रिश्तेदारों को निर्देश भी दिए कि वो लोग आ कर देख सकते हैं कि वह व्यक्ति मर चूका है।

सन्दर्भ
-------

बाहरी कड़ियाँ
-------------

इन्हें भी देखें
---------------
**विश्वास की प्रतिमा** या **विश्वास स्वरूपम** राजस्थान के नाथद्वारा में निर्मित हिंदू भगवान शिव की एक मूर्ति है। इस प्रतिमा का उद्घाटन 29 अक्टूबर 2022 को किया गया था। वर्तमान में, विश्वास की प्रतिमा विश्व में भगवान शिव की सबसे ऊँची प्रतिमा है।

विवरण
-----

इस प्रतिमा में शिव अपने पैरों को मोड़कर बैठे हुए हैं और अपने बाएँ हाथ में त्रिशूल पकड़े हुए दर्शाया गया है। शिव का बायाँ पैर उनके दाहिने पैर के घुटने के ऊपर है। चेहरे का भाव ध्यानपूर्ण मुद्रा में दिखाई पड़ता है। "भगवान शिव" किस इस प्रतिमा में एक विशिष्ट तांबे की छटा है। इसमें दो सुविधाजनक बिंदु हैं जो आसपास के ग्रामीण इलाकों का मनोरम दृश्य पेश करते हैं। शिव प्रतिमा को 2011 में बनाना शुरू किया गया था, जो की 2016 में बनाया गया और 2020 में ही पूरा बन कर लोगों के दर्शन के लिए तैयार हुआ। समग्र प्रतिमा 369 फीट (112 मीटर) ऊंची है; और भगवान शिव का सिंहासन 110 फीट (34 मीटर) ऊँची है। इस प्रतिमा को 20 किलोमीटर (12 मील) दूर से देखा जा सकता है।

प्रतिमा के आंतरिक भाग में एक भव्य गर्भगृह के साथ-साथ 20 फीट (6.1 मीटर), 110 फीट (34 मीटर), और 270 फीट (82 मीटर) पर सार्वजनिक दर्शक दीर्घाएँ हैं। इस दीर्घाओं में महादेव की सवारी नंदी बैल की एक मूर्ति है, जिसकी ऊंचाई 25 फीट (7.6 मीटर) और लंबाई 37 फीट (11 मीटर) है। 16 एकड़ के मैदान में वाहन एकत्रित करने की सुविधा, तीन प्रकृति उद्यान, एक भोजनालय, एक लेजर फव्वारा और हस्तशिल्प दुकानों के लिए एक बड़ा क्षेत्र, देखने के मंच, संगीतमय फव्वारे, स्मारिका दुकानें और एक तालाब भी शामिल है। त्वरित स्थानीय दर्शनीय स्थलों की यात्रा के लिए बगल में ही एक मिनी ट्रेन स्थापित है।

निर्माण
-------

इस प्रतिमा की कल्पना भारतीय व्यवसायी मदन पालीवाल ने की थी और इसका निर्माण शापूरजी पालोनजी ने किया था। विश्वास की प्रतिमा की मूर्ति 'कुमावत नरेश' ने बनाई थी। इसकी संरचना में प्रबलित सीमेंट कंक्रीट की दीवारों का एक आंतरिक भाग बनाया गया जो एक संरचनात्मक स्टील ढांचे से घिरा होता था जो स्वयं एक ढले हुए उच्च-प्रदर्शन वाले कंक्रीट बाहरी भाग से घिरा होता था। सतह पर तरलकृत जस्ते का छिड़काव किया गया, फिर तांबे से लेपित किया गया था।

संदर्भ
------

1. ↑  चौधरी, चारू. "नाथद्वारा में विश्वास की मूर्ति जल्द ही जनता के दर्शन के लिए खुली रहेगी। | भारत.com". *www.india.com* (अंग्रेज़ी में). अभिगमन तिथि 24 April 2022.
2. ↑  "राजस्थान में दुनिया की सबसे ऊंची शिव प्रतिमा का उद्घाटन किया जाएगा।". *द इकोनॉमिक टाइम्स*. 27 नवंबर 2022.
3. ↑  "राजस्थान में दुनिया की सबसे ऊंची शिव प्रतिमा का उद्घाटन किया जाएगा।". *zeebiz.com*. अभिगमन तिथि 2022-11-28.
4. ↑  "विश्वास की प्रतिमा : विश्व की सबसे ऊंची भगवान शिव की प्रतिमा अगस्त तक पूरी होने की उम्मीद है।". *www.timesnownews.com* (अंग्रेज़ी में). अभिगमन तिथि 23 अप्रैल 2022.
**रामेश्वर ठाकुर** कर्नाटक, ओड़िशा और आन्ध्र प्रदेश मध्यप्रदेशके पूर्व राज्यपाल थे।

सन् 1942 के भारत छोड़ो आंदोलन में सक्रिय भागीदारी एवं संथाल परगना (झारखंड) के राज महाल हिल्‍स में लगभग छह माह भूमिगत. स्‍वतंत्रता आंदोलन में भाग लेने के कारण सेंट्रल जेल कोलकाता (दम दम) में निरूद्ध. 1955-60 में सिटी कॉलेज कलकत्‍ता विश्‍वविद्यालय में लेक्‍चरर एवं 1960-73 में डिपार्टमेंट ऑफ मैनेजमेंट स्‍टडीज, दिल्‍ली विश्‍वविद्यालय में विजिटिंग प्रोफेसर. इंदिरा गांधी अवार्ड फॉर नेशनल इंटीग्रेशन एवं राजीव गांधी सद्भावना अवार्ड के संस्‍थापक सचिव. गदाधर मिश्रा स्‍मारक निधि एवं हरि देवी स्‍मारक निधि न्‍यास के संस्‍थापक न्‍यासी. 1964-70 में इंस्‍टीट्यूट ऑफ चार्टर्ड एकाउंटेंट ऑफ इंडिया की काउंसिल के सदस्‍य एवं 1966-67 में इसकी छठी कांउसिल के प्रेसीडेंट. इंडियन फेलोशिप ऑफ फारमर स्‍काउट्स एंड गाइड्स के प्रेसीडेंट. 1998-2001 एवं नवंबर 2004 से अखिल भारतीय स्‍काउट्स एंड गाइड्स के प्रेसीडेंट. 1978-82 में भारत सरकार के बैंकिंग कमीशन द्वारा बैंकिंग कास्‍ट्स पर गठित अध्‍ययन दल के चेयरमेन. ठाकुर रिसर्च फाउंडेशन नई दिल्‍ली, राजेन्‍द्र भवन ट्रस्‍ट नई दिल्‍ली एवं 1987-91 में एसोसिएटेड जर्नल्‍स लिमिटेड (नेशनल हेराल्‍ड ग्रुप ऑफ पेपर्स) के चेयरमेन, आर.बी.आई. की प्रोडक्टिविटी, इ‍फीशिएंसी एंड प्रोफिटेबिलिटी के लिए गठित समिति के पूर्व संयोजक. चार वर्ष तक यूनिट ट्रस्‍ट ऑफ इंडिया के डायरेक्‍टर. 1978-1982 में पंजाब नेशनल बैंक के डायरेक्‍टर, तीन वर्ष तक एक्‍सपोर्ट क्रेडिट गारंटी कार्पोरेशन ऑफ इंडिया तथा पंजाब-हरियाणा एवं दिल्‍ली चेंबर्स ऑफ कॉमर्स के डायरेक्‍टर. 1986-2004 तक संजय गांधी मेमोरियल ट्रस्‍ट, अमेठी (उ.प्र.) के सचिव. मैनेजमेंट डेवलनमेंट इंस्‍टीट्यूट गुड़गांव (हरियाणा) के बोर्ड ऑफ गवर्नर्स के सदस्‍य. 1978-79 में योजना आयोग की ग्रामीण विकास में स्‍वैच्छिक भागीदारी पर गठित समिति के सदस्‍य. सैंट्रल डायरेक्‍ट टैक्‍सेज़ एडवाइजरी कमेटी के सदस्‍य. बिहार एवं उत्‍तरप्रदेश राज्‍य योजना आयोग के सदस्‍य. ए.आई.सी.टी.ई. इन कॉमर्स के सदस्‍य. भारत सरकार के ग्रामीण विकास मंत्रालय के पीपुल्‍स एक्‍शन फॉर रूरल डेवलपमेंट के गवर्निंग बोर्ड के सदस्‍य. 1984 में जिनेवा में संपन्‍न इंडियन पार्लियामेंटरी यूनियन कान्‍फ्रेंस के डिप्‍टी लीडर. 1964 में ब्रूसेल्‍स में आयोजित वर्ल्‍ड कांग्रेस ऑफ स्‍काउट्स में भारतीय प्रतिनिधिमंडल के दलनेता. 1982 में मैक्सिकों में इंटरनेशनल कांग्रेस ऑफ एकाउंटेंट्स के संस्‍थापक एवं दलनेता. 1984 में कोलंबो में पंद्रहवीं एशिया पैसिफिक गेदरिंग के नेता. 1987 में 17वीं जनरल असेंबली कोवेन्‍ट्री, लंदन में भारतीय प्रतिनिधिमंडल के नेता. 1999 में वर्ल्‍ड कांग्रेस ऑफ स्‍काउट्स एंड गाइड्स फेलोशिप के चेयरमेन. 1984-90 एवं 1990-96 में राज्‍य सभा के सदस्‍य. राज्‍य सभा की विशेषाधिकार एवं लोक लेखा समिति के सदस्‍य. जून, 1991 से दिसंबर 1994 तक भारत सरकार में वित्‍त (राजस्‍व), ग्रामीण विकास एवं संसदीय कार्य राज्‍यमंत्री. 17 नवंबर 2004 से उड़ीसा के राज्‍यपाल एवं 29 जनवरी 2006 से 21 अगस्‍त 2007 तक आंध्रप्रदेश के राज्‍यपाल का अतिरिक्‍त प्रभार. 21 अगस्‍त, 2007 से 29 जून, 2009 तक कर्नाटक के राज्‍यपाल अनेक देशों की यात्राऐं.                              30 जून, 2009 से 07.09.2011 तक मध्‍यप्रदेश के राज्‍यपाल.
पंडित विश्व मोहन भट्ट मध्यप्रदेश जनजातीय संग्रहालय, भोपाल में प्रस्तुति देने के बाद , फरवरी 2017
प्रस्तुति देते हुए
**विश्व मोहन भट्ट** या पंडित विश्व मोहन भट्ट भारतीय संगीत की प्रमुख हस्तियों में से एक हैं।

जीवनी
-----

इनका जन्म 27 जुलाई 1950 को राजस्थान के जयपुर में हुआ। ये पंडित रविशंकर के शिष्यों में से एक हैं। ये मोहन वीणा के जनक हैं।

वन्दे मातरम् ,पण्डित विश्व मोहन भट्ट जी की मोहन वीणा से,भोपाल, भारत फ़रवरी 2017 सहायता·सूचना

सम्मान
------

इन्हें 2002 में पद्मश्री सम्मान,
ग्रेमी अवार्ड व
2012 राजस्थान रत्न से नवाजा गया। वर्ष 2017 में इन्हें भारत सरकार द्वारा पद्मभूषण से सम्मानित किया गया है।

चित्र दीर्घा
------------

* पण्डित  विश्व मोहन भट्ट , मोहन वीणा  का वादन करते, भोपाल, भारत फ़रवरी २०१७ पण्डित विश्व मोहन भट्ट , मोहन वीणा का वादन करते, भोपाल, भारत फ़रवरी २०१७
* 
* मोहन वीणा का वादन करतेमोहन वीणा का वादन करते
* 

|  |  |
| --- | --- |
|  | **Vishwa Mohan Bhatt** से संबंधित मीडिया विकिमीडिया कॉमंस पर उपलब्ध है।  |


पण्डित विश्व मोहन भट्ट , मोहन वीणा का वादन करते, भोपाल, भारत फ़रवरी २०१७
**विनीत श्रीनिवासन** का (जन्म 1 अक्टूबर 1984) वह एक भारतीय पार्श्व गायक, अभिनेता, फिल्म निर्देशक, पटकथा लेखक, निर्माता, गीतकार, रचनात्मक निर्देशक और डबिंग कलाकार हैं। वह मुख्य रूप से मलयालम सिनेमा में काम करते हैं। वह अभिनेता और पटकथा लेखक श्रीनिवासन के पुत्र हैं।

प्रारंभिक जीवन और परिवार
------------------------

विनीत श्रीनिवासन मलयालम पटकथा लेखक और अभिनेता श्रीनिवासन और विमला के सबसे बड़े बेटे हैं।  उन्होंने रानी जय हायर सेकेंडरी स्कूल में नर्सरी से 10वीं तक की प्रारंभिक शिक्षा पूरी की। और बाद मे उन्होंने केसीजी कॉलेज ऑफ टेक्नोलॉजी, चेन्नई से मैकेनिकल इंजीनियरिंग में स्नातक किया।

आजीविका
-------

उन्होंने अपने अभिनय जीवन की शुरुआत मलयालम फिल्म "साइकिल" में मुख्य पात्रों में से एक की भूमिका निभाते हुए की, इस फिल्म ने बॉक्स ऑफिस पर अच्छा प्रदर्शन किया। [2] उन्होंने फिल्म "मकांते" अचन में अपने पिता के साथ दूसरी फिल्म की भूमिका निभाई। 

वह अपने अधिकांश एल्बम गीतों के बोल लिखते हैं और अपने स्वयं के संगीत वीडियो का निर्देशन भी करते हैं। 

विनीत ने अपने गीत "मम्पुल्लिक्काविल" और "जिलू जिलू" के लिए एएमएमए सर्वश्रेष्ठ पुरुष गायक पुरस्कार 2008 जीता और साइकिल में अपनी भूमिका के लिए एशियानेट द्वारा वर्ष 2008 का सर्वश्रेष्ठ पुरुष नया चेहरा भी जीता। विनीत ने पटकथा और गीत लिखे। और सात नए युवा अभिनेताओं के साथ फिल्म "मलारवाडी आर्ट्स क्लब" के लिए निर्देशक के रूप में शुरुआत की। उन्होंने मलारवाडी आर्ट्स क्लब के लिए सर्वश्रेष्ठ नवोदित निर्देशक के लिए एशियाविज़न पुरस्कार जीता। थट्टाथिन मरायथु दूसरी फिल्म है जिसमें वह पटकथा लेखक, निर्देशक और पार्श्व गायक थे। उनकी तीसरी फिल्म थिरा 2013 में रिलीज़ हुई थी, जिसमें उन्होंने अपने छोटे भाई ध्यान श्रीनिवासन को पेश किया था।

व्यक्तिगत जीवन
--------------

विनीत ने 30 मार्च 2004 से आठ साल के लंबे रिश्ते के बाद 18 अक्टूबर 2012 को दिव्या नारायणन से शादी की। वह चेन्नई में केसीजी कॉलेज ऑफ टेक्नोलॉजी में उनकी जूनियर थीं।  दंपति का 30 जून 2017 को एक बेटा विहान दिव्या विनीत और बेटी शनाया दिव्या विनीत हे।

सन्दर्भ
-------

1. 1 2  Nagarajan, Saraswathy (2 April 2005). "Making his mark". *The Hindu*. मूल से 11 August 2007 को पुरालेखित. अभिगमन तिथि 30 July 2007.
2. ↑  "Vineeth-Divya wedding". Archived 20 अप्रैल 2014 at the Wayback Machine *ManoramaOnline,* 18 October 2012.
3. ↑  "Vineeth Sreenivasan shares adorable picture of baby Vihaan". *Mathrubhumi*. मूल से 19 July 2018 को पुरालेखित. अभिगमन तिथि 2018-07-19.
**विचारों का इतिहास**, इतिहास में अनुसंधान का एक क्षेत्र है जो समय के साथ मानव के विचारों में परिवर्तन, विचारों की अभिव्यक्ति एवं उनकी संरक्षण आदि का अध्ययन करता है। इस प्रकार यह बौद्धिक इतिहास (intellectual history) का एक उपभाग कहा जा सकता है। विचारों का इतिहास के सम्यक अध्ययन में दर्शन का इतिहास, विज्ञान का इतिहास और साहित्य का इतिहास बहुत उपयोगी हैं।
स्वीडेन में तो १९३० के दशक से ही यह विश्वविद्यालयों में एक विषय के रूप में पढ़ाया जाता रहा है। आजकल विश्व के अनेक विश्वविद्यालयों में यह स्नातक स्तर पपढ़ाया जाता है।

इतिहास
------

बीसवीं शताब्दी के आरम्भिक काल में **आर्थर ओ लवजॉय** (Arthur O. Lovejoy ; 1873–1962) नामक इतिहासकार ने "विचारों का इतिहास" नामक मुहावरा सबसे पहले उछाला और इस विषय का विधिवत अध्ययन आरम्भ किया।

विचार एकक (Unit-ideas)
----------------------

लवजॉय का मत है कि सभी विचार एक या अधिक सूक्ष्म विचारों के योग से बनते हैं। इन सूक्ष्म विचारों को ही "विचार एकक" कहा। उनका मत है कि समय के साथ विचार-एकक अपरिवर्तित रहते हैं; होता यह है कि वे समय के साथ अलग रीति (पैटर्न) से मिलते हैं और एक नये युग में, नयी अभिव्यक्ति के रूप में, नये विचारों को जन्म देते हैं। "विचारों के इतिहासकार" का काम यही है कि वह इन विचार-एककों की पहचान करे और उनके ऐतिहासिक उदय का विश्लेषण व वर्णन प्रस्तुत करे।

बाहरी कड़ियाँ
-------------

* *Dictionary of the History of Ideas: Studies of Selected Pivotal Ideas*. Ed. Philip P. Wiener. New York: Charles Scribner's Sons, 1973-74. (Online edition from the University of Virginia library's Electronic Text Center.) Studies of selected pivotal ideas. This book also appeared in Chinese- and Japanese-language editions.
| **रुतोग ज़िला རུ་ཐོག་རྫོང་ Rutog County** |
| --- |
|  |
| सूचना |
| **राजधानी** : | रुतोग |
| **क्षेत्रफल** : | ७७,०९६ किमी² |
| **जनसंख्या**(२००३): • घनत्व : | ६,३०० ०.०८/किमी² |
| **उपविभागों के नाम:** | - |
| **उपविभागों की संख्या:** | - |
| **मुख्य भाषा(एँ):** | तिब्बती |

**रुतोग ज़िला** (तिब्बती: རུ་ཐོག་རྫོང་, Rutog County) तिब्बत का एक ज़िला है जो उस देश के पश्चिमी हिस्से में भारत की सीमा के साथ स्थित है। तिब्बत पर चीन का क़ब्ज़ा होने के बाद यह चीनी प्रशासनिक प्रणाली में तिब्बत स्वशासित प्रदेश के न्गारी विभाग में पड़ता है। रुतोग ज़िले की राजधानी रुतोग शहर है जो तिब्बत की राजधानी ल्हासा से १,१४० किमी पश्चिम-पश्चिमोत्तर में पड़ता है। 

रुतोग ज़िला अक्साई चिन क्षेत्र से लगा हुआ है, जिसे भारत अपना इलाक़ा मानता है लेकिन जिसपर चीन का नियंत्रण है और जिसपर १९६२ में भारत-चीन युद्ध छिड़ा था। चीनी राष्ट्रीय राजमार्ग २१९, जो अक्साई चिन क्षेत्र से गुज़रता हुआ शिंजियांग को तिब्बत से जोड़ता है, ३४० किमी की दूरी रुतोग ज़िले में तय करता है।

रुतोग ज़िला मार्च १९६१ में स्थापित किया गया था। इसका क्षेत्रफल विशाल है - लगभग ७४,५०० वर्ग किमी, जो भारत के झारखंड राज्य के लगभग बराबर है, लेकिन इसकी कुल आबादी सन् २००३ में केवल ६,३०० थी।

ज़िले की कुछ तस्वीरें
---------------------

* रुतोग शहर

इन्हें भी देखें
---------------

* अक्साई चिन
* न्गारी विभाग

सन्दर्भ
-------

1. ↑  Wildlife of the Tibetan Steppe, George B. Schaller, pp. 15, University of Chicago Press, 1998, ISBN 9780226736525, *... This was the Aksai Chin, a disputed tract which China had annexed from India in 1962. Beyond the Aksai Chin the road turns south to Rutog in Tibet, an oasis of fields among sterile hills ...*
**विचित्र वीणा** एक तार से बजने वाला वाद्य है जिसका प्रयोग हिन्दुस्तानी संगीत में किया जाता है। यह कर्नाटक संगीत में प्रयोग होने वाले *गोट्टुवाद्यम* (चित्र वीणा) के समान होता है। इसमें कोई फ़्रेट्स नहीं होते हैं और एक स्लाइड द्वारा बजाया जाता है।

स्वरूप
------

विचित्र वीणा प्राचीन एकतंत्री वीणा का आधुनिक रूप है। यह एक चौड़े, फ़्रेटहीन क्षैतिज भाग या (*दण्ड*) पर, जो कि तीन फ़ीट लंबा और छः इंच चौड़ा होता है का बना होता है। इसमें दो प्रतिध्वनित *तुम्बे* होते हैं, जिनमें हाथी दांत से अलंकरण किया हिता है और दण्ड के दोनों छोरों पर नीचे की ओर से जुड़े रहते हैं। वाद्य का ऊपरी तंग सिरा प्रायः मयूर आकृति में ढला होता है।

तार
---

इस वाद्य में चार मुख्य बजाने के तार एवं पांच गौण तार होते हैं। गौण तारों को चिकारी कहते हैं। इन तारों को खुली अंगुली से ड्रोन प्रभाव दिया जाता है। इनके नीचे १३ सिम्पेथैटिक तार होते हैं, जो उपयुक्त रागों के लिये ट्यूण्ड रहते हैं। वीणा में पांच सप्तक होते हैं। इसे बजाने के लिये सितार बजाने वाले मिज़्राबों जैसे ही प्लेक्ट्रम दाएं हाथ की मध्यमा एवं तर्जनी अंगुलियों में पहने जाते हैं और तारों को छेड़ा जाता है। इनके अलावा एक कांच का बट्टा बायें हाथ से मुख्य तारों पर फ़िराया जाता है जिससे लय बनती है। तारों में बट्टे के बीच घर्षण घटाने के लिये उन पर नारियल का तेल लगाया जाता है। 

वीणा का प्रयोग प्रायः ध्रुपद शैली के गायन की संगत के लिये किया जाता है और इसमें ठेका या जटिलता अधिक मान्य नहीं है। इसका पुनरोद्धार एवं पुनर्प्रयोग करने का श्रेय लालमणि मिश्र को जाता है। इन्होंने ही इसको बजाने की तकनीक विकसित कीं एवं मिश्रवाणी  की रचनाएं कीं; तथा इनके पुत्र गोपाल शंकर मिश्र ने इसके प्रदर्शन को सार्वजनिक किया।

कलाकार
------

* पंडित गोपाल कृष्ण, पं॰ नंद किशोर शर्मा के शिष्य
* पंडित श्रीकिशन शर्मा
* श्री ब्रह्म स्वरूप सिंह
* अनुराग सिंह
* लालमणि मिश्र
* गोपाल शंकर मिश्र
* राधिका अम्बेडकर बुधकर
* हबीब अली वीणाकार, पाकिस्तानी
* अब्दुल रशीद
* अब्दुल अज़ीज़
* मुहम्मद शरीफ़ पूंचेवाले

सन्दर्भ
-------

|  |  |
| --- | --- |
|  | **वीणा** से संबंधित मीडिया विकिमीडिया कॉमंस पर उपलब्ध है।  |

1. ↑  "संग्रहीत प्रति". मूल से 9 मार्च 2012 को पुरालेखित. अभिगमन तिथि 12 दिसंबर 2012.
2. ↑  "संग्रहीत प्रति". मूल से 8 सितंबर 2008 को पुरालेखित. अभिगमन तिथि 12 दिसंबर 2012.

बाहरी कड़ियाँ
-------------

* विचित्र वीणा पर राग यमन
* विचित्र वीणा पृष्ठ
* ऑनलाइन संगीत शिक्षा विचित्र वीणा पर लेख
* हिन्दुस्तानी राग संगीत ऑनलाइन विचित्र वीणा ऑडियो एवं वीडियो अभिलेख
**विजय अमृतराज** (तमिल: *விஜய் அமிர்தராஜ்*, जन्म: १४ दिसंबर, १९५३) भारत के पूर्व टेनिस खिलाड़ी हैं।.

14 दिसंबर 1953 को चेन्नै में मैगी और रॉबर्ट अमृतराज के घर जन्मे विजय और उनके छोटे भाई आनंद और अशोक विश्व टेनिस में देश का प्रतिनिधित्व करने वाले पहले खिलाड़ी थे। विजय ने अपना पहला ग्रांप्री 1970 में खेला था। 1973 में वह विंबलडन और यू.एस. ओपन के क्वॉर्टर फाइनल तक पहुंचे, जहां उन्हें यान कोडेस और केन रोजवैल जैसे दिग्गज ही हरा सके। 1976 के विंबलडन में विजय और आनंद सेमीफाइनल तक पहुंचे थे। इसके बाद के वर्ष ब्योर्न बोर्ग, जिमी कॉनर्स और जान मैकेनरो जैसे युवा खिलाड़ियों के कारनामों से भरे पडे़ थे और ग्रैंड स्लैम इवेंट्स में इन्हीं का बोलबाला चला करता था।

तो भी विजय अमृतराज ने अपनी जगह बनाए रखी और 1981 के विंबलडन में क्वॉर्टर फाइनल में उन्हें पांच सैटों तक चले मैच में जिमी कॉनर्स से मात खानी पड़ी। इस तरह के फाइव सैटर्स खेलना विजय की खासियत थी। वे नैसर्गिक रूप से ग्रासकोर्ट प्लेयर थे और सर्व ऐंड वॉली पर ज्यादा निर्भर रहते थे। विश्व के सबसे अच्छे खिलाड़ियों से उनका लगातार हारना केवल स्टैमिना की कमी के कारण होता था, जो कि ज्यादातर भारतीय टेनिस खिलाडि़यों की समस्या रही है।

1979 के विंबलडन में जब ब्योन बोर्ग अपने खेल की बुलंदी पर थे। दूसरे राउंड में विजय का उनसे सामना हुआ। विजय ने बोर्ग को छकाते हुए पहला सेट 6-2 से जीता। बोर्ग ने दूसरा सेट 6-4 से जीता। सबको हैरत में डालते हुए विजय ने पिछले चैंपिअन को न सिर्फ तीसरे सेट में 6-4 से हराया चौथे में 4-1 से लीड ले ली। पराजय के सामने खडे़ बोर्ग ने केवल बेहतर स्टैमिना की बदौलत सैट और मैच बचा लिया। कोई हैरानी नहीं कि ऐसे मैच देखते हुए ही टेनिस की दुनिया विजय को करो या मरो शैली वाले खिलाड़ी के तौर पर जानती थी।

विजय अब भी खेलते हैं और इस साल के विंबलडन सीनियर्स पुरुष डबल्स में जीन मेयर के साथ उन्हें पहली सीड दी गई थी। विंबलडन को टीवी पर देखने वाले जानते हैं कि विजय अमृतराज की कॉमेन्ट्री के बिना इधर के सालों की टीवी कवरेज की कल्पना भी नहीं की जा सकती। विजय ने जेम्स बॉन्ड की फिल्म ओक्टॉपसी में रोल किया है और स्टार ट्रैक में भी।

जब वह दस साल के थे बहुत तो बीमार रहा करते थे। बस दस मीटर भर दौड़ने से थक कर चूर हो जाने वाले इस बच्चे का ख्वाब था डॉक्टर बनना और गरीबों की सेवा करना। तब विजय को लगता था कि वह बस यही काम कर सकते थे। आज पैंतालीस साल बाद वह भारत के गौरव हैं और दुनिया में शांति कायम करने के महती उद्देश्य हेतु उन्हें संयुक्त राष्ट्र संघ ने शांतिदूत बनाया है।

बाहरी कड़ियाँ
-------------

* साँचा:DavisCupplayerlink


| पुरस्कार |
| --- |
| **पहला** | **ATP Most Improved Player**1973 | उत्तराधिकारीGuillermo Vilas |

| * दे
* वा
* सं
प्रमुख भारतीय टेनिस खिलाड़ी |
| --- |
| पुरुष | लिएंडर पेस •  रोहन बोपन्ना •  अशोक अमृतराज  •  विजय अमृतराज | भारतीय ध्वज |
| महिलाएँ | सानिया मिर्ज़ा  •  प्रार्थना थोम्बरे |
| 

|  |
| --- |
| क्रिकेट  • निशानेबाज़ी  • तीरंदाज़ी  • मुक्केबाज़  • कुश्ती, भारोत्तोलन •  हॉकी  •  फुटबॉल  •  एथलेटिक्स  •  शतरंज  •  गोल्फ  • बैडमिंटन  • टेनिस  • टेबल टेनिस •  स्क्वॉश  •  [[ ]]  •  [[ ]] |

 |


|  |  |
| --- | --- |
| प्राधिकरण नियंत्रण | 
* वर्ल्डकैट
* वी॰आई॰एफ॰ए॰: 117109109
* एल॰सी॰सी॰एन॰: n89114319
* आई॰एस॰एन॰आई: 0000 0000 8479 4338

 |
इंग्लैंड और वेस्टइंडीज के बीच खेली गई टेस्ट क्रिकेट श्रृंखला के विजेता को **विजडन ट्रॉफी** प्रदान की गई। इसे पहली बार 1963 में विजडन क्रिकेटर्स अल्मनैक के सौवें संस्करण के उपलक्ष्य में प्रदान किया गया था। दौरे के बीच अलग-अलग समय के साथ, भविष्य के पर्यटन कार्यक्रम के अनुसार श्रृंखला खेली गई थी। अगर कोई सीरीज ड्रा रही तो विजडन ट्रॉफी रखने वाले देश ने उसे बरकरार रखा। 2020 में, यह घोषणा की गई थी कि ट्रॉफी को सर विवियन रिचर्ड्स और सर इयान बॉथम के नाम पर रिचर्ड्स-बॉथम ट्रॉफी से बदल दिया जाएगा।

ट्रॉफी का नाम प्रसिद्ध क्रिकेट प्रकाशक विजडन के नाम पर रखा गया है और मैरिलबोन क्रिकेट क्लब (एमसीसी) और वेस्टइंडीज क्रिकेट बोर्ड (डब्ल्यूआईसीबी) की स्वीकृति प्राप्त करने के बाद जॉन विजडन एंड कंपनी द्वारा प्रस्तुत किया गया था। विजडन ट्रॉफी विजयी टीम को उसकी जीत के प्रतीक के रूप में भेंट की गई, लेकिन फिर लॉर्ड्स के एमसीसी संग्रहालय में वापस आ गई। 2000 विजडन ट्रॉफी श्रृंखला से शुरू होकर, मैल्कम मार्शल मेमोरियल ट्रॉफी श्रृंखला में अग्रणी विकेट लेने वाले को प्रदान की गई।

इंग्लैंड ने 2020 की श्रृंखला जीती, अंतिम श्रृंखला जिसमें ट्रॉफी दांव पर थी, और इस तरह इसे हमेशा के लिए बनाए रखा। 2000 में वेस्टइंडीज को 3-1 से हराकर, 1969 के बाद पहली बार इसे हासिल करने के बाद, इंग्लैंड ने नौ साल तक ट्रॉफी अपने नाम की; उन्होंने तीन बार ट्रॉफी का सफलतापूर्वक बचाव किया। वेस्ट इंडीज ने वेस्टइंडीज में 2009 की श्रृंखला में 1-0 से जीतकर ट्रॉफी हासिल की। यह मूल रूप से चार टेस्ट मैचों को शामिल करने की योजना थी। हालांकि एक अतिरिक्त मैच की व्यवस्था की गई जब मैदान के अनुपयुक्त होने के कारण दूसरे टेस्ट को केवल कुछ ओवरों के खेल के बाद छोड़ना पड़ा। इंग्लैंड ने मई 2009 में दो टेस्ट श्रृंखला 2-0 से जीतकर ट्राफी हासिल की। इंग्लैंड के वेस्ट इंडीज के दौरे के तुरंत बाद असामान्य रूप से आने वाले इस दौरे ने श्रीलंका द्वारा पहले घोषित दौरे की जगह ले ली, जिसे बदले में जिम्बाब्वे द्वारा मूल रूप से निर्धारित दौरे को बदलने के लिए व्यवस्थित किया गया था। इंग्लैंड ने 2017 की श्रृंखला तक और इंग्लैंड में ट्रॉफी को अपने पास रखा। वेस्टइंडीज ने घरेलू सरजमीं पर 2019 की सीरीज 2-1 से जीती।

सन्दर्भ
-------

1. ↑  "Wisden Trophy – England v West Indies – Test matches Most runs". *क्रिकइन्फो*. अभिगमन तिथि 4 August 2007.
2. ↑  "Wisden Trophy – England v West Indians – Test matches Most wickets". *क्रिकइन्फो*. अभिगमन तिथि 4 August 2007.
3. ↑  "England v West Indies: Richards-Botham Trophy to replace Wisden Trophy". *बीबीसी स्पोर्ट*. अभिगमन तिथि 24 July 2020.
4. ↑  "The Wisden Trophy". *Wisden Cricketers' Almanack*. अभिगमन तिथि 4 August 2007.
5. ↑  "Wisden Trophy – Eyes on prize". *BBC Sport*. 30 August 2000. अभिगमन तिथि 4 August 2007.
6. ↑  "Marshall honoured with new award". *BBC Sport*. 28 July 2000. अभिगमन तिथि 4 August 2007.
7. ↑  "England triumphant after 31 years". *Wisden Cricketers' Almanack*. 4 September 2000. अभिगमन तिथि 4 August 2007.
8. ↑  "Wisden Trophy – ICC Future Tours Program 2006–2012" (PDF). International Cricket Council. मूल (PDF) से 9 August 2007 को पुरालेखित. अभिगमन तिथि 4 August 2007.
9. ↑  "West Indies in England 2009". *BBC News*. 26 May 2009. अभिगमन तिथि 27 March 2010.
10. ↑  Fraser, Angus (20 October 2008). "England line up West Indies to replace Sri Lanka in 2009". *The Independent*. London. अभिगमन तिथि 27 March 2010.
सर्पधारी तारामंडल
**सर्पधारी** या **ऑफ़ीयूकस** (अंग्रेज़ी: Ophiuchus, यूनानी: Ὀφιοῦχος) तारामंडल पृथ्वी के उत्तरी भाग से नज़र आने वाला एक बड़ा तारामंडल है। दूसरी शताब्दी ईसवी में टॉलमी ने जिन ४८ तारामंडलों की सूची बनाई थी यह उनमें से एक है और अंतर्राष्ट्रीय खगोलीय संघ द्वारा जारी की गई ८८ तारामंडलों की सूची में भी यह शामिल है। आकाश में यह सर्प तारामंडल के दो हिस्सों - "सर्प सिर" (Serpens Caput) और "सर्प दुम" (Serpens Cauda) - के बीच में स्थित होता है। पुरानी खगोलशास्त्रिय पुस्तकों में इसे अक्सर एक सर्प को बीच से उठाते हुए एक आदमी की तरह दर्शाया जाता था।

तारे
----

सर्पधारी तारामंडल में दस मुख्य तारे हैं। इनमें से सब से ज़्यादा चमकीले तारे अल्फ़ा ऑफ़ीयूकी तारा और एटा ऑफ़ीयूकी हैं। बारनर्ड का तारा, जो हमारे सौर मण्डल के काफी निकट है, इसी तारामंडल में स्थित है।

इन्हें भी देखें
---------------

* तारामंडल

सन्दर्भ
-------

1. ↑  Levy, David H. (2005). Deep Sky Objects. Prometheus Books. ISBN 1-59102-361-0.
2. ↑  Ridpath, Ian; and Tirion, Wil; (2007) Stars and Planets Guide, Collins, London; ISBN 978-0-00-725120-9, Princeton University Press, Princeton; ISBN 978-0-691-13556-4